Odense Adresse-Contoirs Efterretninger, 1845-12-31
"Det kan - siger Aarhuus Avis - ikke andet end i høieste Grad vække Ængstelse og Bekymring, saaledes som Jldebrand i den senere Tid er tiltaget her i Byen; det er nu 4de Gang at Aarhuus i indeværende Efteraar er bleven hjemsøgt af Jldsvaade, hvoraf de 3 have været af en høist farlig Natur, og at de alle ere opstaaede ved en uforsvarlig og skjødesløs Omgang med Jld og Lys, kan der vel neppe være Tvivl om. Jhvorvel jeg nu fuldkommen indrømmer, at det er yderst vanskeligt, ja vel som oftest umuligt for Dommeren at faae opdaget den sande Aarsag til Jldens Opkomst, saa var det dog saare ønskeligt, om Enhver vilde bidrage sit til, at meddele Dommeren alle de Oplysninger, der kunde lede til Opdagelse deraf, for at der dog engang imellem kunde statueres et Exempel til Skræk og Advarsel for andre ligegyldige Personer. Lovgivningen har Man i denne Henseende Jntet at bebreide, thi den fastsætter alvorlig Straf for skjødesløs Omgang med Jld og Lys, men desværre er der vel kun saare Fag, der kjende samme, især er Tyendeklassen uvidende derom; det synes derfor at være ønskeligt og gavnligt, at Forordningen hvert Efteraar blev indrykket i Aviserne, ja maaskee endog ved Trommeslag bekjendtgjort, muligt Man endnu kunde gaae et Skridt videre, og paalægge enhver Husbonde stedse at være forsynet med et Exemplar af Forordningen, hvis Jndhold han jevnligen havde at gjøre sit Tyende bekjendt med. Det er en almindelig Mening, at der ingen Straf er fastsat for skjødesløs Omgang med Jld og Lys, saavelsom med Tobaksrygning paa utilbørlige og farlige Steder; Man tillader sig derfor herved at bringe Forordningen til almindelig Kundskab; samme lyder saaledes: Vi have allernaadigst fundet forgodt at befale og forbyde, at Jngen, være sig Tjenestefolk eller Andre i Kjøbstæderne eller paa Landet, maae understaae sig at ryge Tobak i Stalde, Lader, paa Hølofter, ved Tækning, Korn, Hø eller Halms Behandling, eller paa andre saadanne Steder, og ved let brændende Materialier, hvoraf nogen Farlighed kunde være at befrygte; men om Nogen sig hermed forseer eller paa anden ligesaa grov Maade udviser nogen uforsvarlig Skjødesløshed, og Omgang med Jld eller Lys, skulle de uden al Naade dømmes paa 1 a 2 Aar, om det er Mandsperson, til Fæstningsarbeide, og om det er Qvindesperson, til Spinder eller Tugthuus, omendskjøndt ei mindste Begyndelse til nogen Skade eller Fare sig deraf havde reist; men skulde derved nogen Skade være bleven foraarsaget, da skulle de derfor dømmes paa Livstid efter befindende Beskaffenhed; befindes det at Husbonder i Kjøbstæder. eller paa Landet have seet igjennem Fingre dermed, eller at have havt Videnskab derom, uden at have angivet det for Vedkommende, og det dem skjellig kunde overbevises, da skulle de efter Øvrighedens Sigtelse erlægge en Mulct til de Fattige af 10 til 20 Rd. hver Gang de maatte betrædes herudi at have taget Forsømmelse, endog om aldrig nogen Skade af saadan utilladelig Tobakssmøgen, eller skjødesløs Omgang med Jld og Lys var paafulgt &c. Disse ere Forordningens Ord; Man seer saaledes, at der fra Lovgiverens Side er gjort hvad der kan og bør gjøres. Odense. J Ringe Sogn har Man ligeledes imødekommet den almindelige Jndsamling af Korn, idet der til Sognets mindre Formuende er sammenskudt 160 Tdr. Rug og Byg, som udsælges til respective 4 og 3 Rbd. pr. Td.